Uitspan Baviaanskloof is in die westelike deel van die Baviaanskloof, 45 km vanaf Willowmore en 10 km vanaf die Nuwekloofpas. Gehalteverblyf word gebied aan 'n gesin of groep vriende.
Verblyf is beskikbaar in 3 chalets, 1 dubbelkamer en 2 onderdak-karavane. Luukse kampgeriewe.
Chalet 1 bied slaapplek aan 2 volwassenes, met 'n ekstra slaapbank vir 'n kind. Chalet 2 is 'n dubbelverdieping-houthuis vir 6 gaste. Chalet 3 bied slaapplek aan 12 gaste en is ideaal vir 'n familiegroep. Die chalets bied pragtige uitsigte op die berge.
Die dubbelkamer is ideaal vir 'n paartjie en is agter die lapa.
Die onderdak-karavane bied basiese verblyf met privaat ablusiegeriewe.
Al die eenhede het privaat braaigeriewe.